இதய வானிலே ஓர் இளைய நிலா - காதல் கவிதை

இளைய நிலா வானிலே 
  இருள் நீக்க வந்தது போல் 
 என் இதய வானிலே -ஒரு 
  இளைய நிலாவாய்-என் 
  மௌனத்தை கலைத்து  -என் 
  இதயத்தில் நீ வாசம் செய்தாய் 
  உன்னை கண்ட நாள் முதல்-என் 
 நெஞ்சுக்குள்ளே பல கோடி 
  பட்டாம் பூச்சிகள் பறக்க கண்டேன் 
 இதமாக என் மனதை கிள்ளி விட்டு 
  இப்போ மௌனம் காப்பது  
  ஏன் என்று சொல்லடி பெண்ணே? 
 பலகோடி விண்மீன்கள்   எனக்குளே 
  தினம் வட்டமிடும் அனுபவங்கள்-அதில் 
  ஒன்றாக நீ  இருக்கமாட்டாயா-எனும் 
  ஏக்கம் தினமும் எனக்குள்ளே 
  இதமாக என் மனதை திருடி விட்டு 
  மௌனம் காப்பது என் தோழி? 
 உன்னை புரிந்த உள்ளம் நான் 
  என்னை பிரிந்து நிற்பதும்-உன்னை 
  அறிந்த உள்ளம் நான்-மிக  
  உன் அருகில் நிற்பதும்  
  புரிகிறதா உனக்கு? 
 எங்கு நீ சென்றாலும் பெண்ணே 
  தினம் இளைப்பாற 
  உன்மடி தான் வேண்டுமடி எனக்கு 
  என்று என் உளமாற 
 இன்று உன் கவிபாட 
  என்றும் நீ -என்  
  இதய வானிலே ஒரு இளைய நிலாவானாய் !